སྤྱི་ལོ་༡༩༡༠ལོར་ལུའུ་ཅུན་རྒྱ་དམག་བྱ་བ་བོད་དུ་འབྱོར་ཏེ་ཉིན་དེ་གར་པོ་ཏ་ལ་དང་གཙུག་ལག་ཁང་སོགས་ལ་གང་བྱུང་དུ་མེ་མདའ་བརྒྱབ་ཅིང་།མགྲོན་གཉེར་འཇམ་དབྱངས་རྒྱལ་མཚན་ཟེར་བ་དོན་མེད་དུ་བསད་པ་དང་།༧གོང་ས་རྒྱལ་བའི་དབང་བོ་ཡང་རྩིས་མེད་བྱས་པ་སོགས་ཀྱིས་བོད་ཀྱི་སེར་སྐྱ་མི་མང་ཁོང་ཁྲོ་ཆེན་པོ་ལངས་ཏེ་རྒོལ་རྩིས་བྱས་པར་གོང་ས་མཆོག་གིས་བཟོད་སྒོམ་བྱེད་དགོས་པའི་བཀའ་ཁྱབ་བསྩལ་པ་སོགས་ཀྱིས་བཀག་འགོག་གནང་།ཡིན་ན་ཡང་རྒྱ་དམག་གིས་མུ་མཐུད་དུ་ཧམ་པ་དཔའ་ཐལ་གྱིས་དྲག་སྤྱོད་བསྟུད་མར་སྤེལ་བས།རྒྱལ་དབང་མཆོག་ཀྱང་བོད་མི་མང་དང་གཞུང་གི་རེ་བ་ལྟར་རེ་ཞིག་རྒྱ་གར་དུ་བཙན་བྱོལ་ལ་ཕེབས་དགོས་བྱུང་བ་རེད།